Lü startet 2015 med 63,90 meter ved et stevne i Canberra, og kom på 3.-plass ved IAAF Melbourne World Challenge med 64,59 meter. Hun vant Chinese Athletics Grand Prix-stevnet i Jinan i april, og vant også Diamond League-stevnet Shanghai Golden Grand Prix i mai, der hun også satte ny mesterskapsrekord med 64,08 meter. Ved VM i friidrett 2015 satte hun ny asiarekord i finalen, med 66,13 meter, og fikk med det VM-sølv bak tyske Katharina Molitor. Ved Weltklasse Zürich i september kom hun på 7.-plass.